PLANB บวก 4.31% ลุ้นกำไร H2/60 ฟื้นตัวแกร่ง ต่อเนื่องถึงปี 61
PLANB บวก 4.31% ลุ้นกำไร H2/60 ฟื้นตัวแกร่ง ต่อเนื่องถึงปี 61 ล่าสุด ณ เวลา 10.58 น. ราคาอยู่ที่ 6.05 บาท บวก 0.25 บาท หรือ 4.31% สูงสุดที่ 6.15 บาท ต่ำสุดที่ 5.85 บาท มูลค่าซื้อขายที่ 25.50 ล้านบาท 
12 ก.ย. 2560

ผู้สื่อข่าวรายงานว่า ราคาหุ้นบริษัท แพลน บี มีเดีย จำกัด (มหาชน) หรือ PLANB ณ เวลา 10.58 น. ราคาอยู่ที่ 6.05 บาท บวก 0.25 บาท หรือ 4.31% สูงสุดที่ 6.15 บาท ต่ำสุดที่ 5.85 บาท มูลค่าซื้อขายที่ 25.50 ล้านบาท

ด้านบล.ธนชาต ระบุในบทวิเคราะห์ แนะนำ “ซื้อ” PLANB ด้วยเหตุผล 3 ประการ คือ 1) หลังผลการดำเนินงานที่อ่อนแอกว่าคาดในครึ่งแรกของปีนี้คาดว่ากำไรจะฟื้นตัวอย่างแข็งแกร่งในครึ่งหลังของปีนี้ เติบโต 33% เมื่อเทียบกับปีก่อน และ 28% เมื่อเทียบกับครึ่งปีแรก 2) คาดว่ากำไรจะเติบโตแข็งแกร่งต่อเนื่องไปยังปี 61 ที่ 40% แม้คาดว่าอัตราค่าโฆษณายังไม่ถูกปรับขึ้น ด้วยผลของ leverage จากความต้องการที่เพิ่มขึ้นผลักดันอัตราการเติบโตของ PLANB
และ 3) ฝ่ายวิจัยมองว่า PLANB (ราคาหุ้นไม่เปลี่ยนแปลงในช่วง YTD) เป็น Laggard play เมื่อเทียบกับ WORK (เพิ่มขึ้น 89% YTD) และกลุ่มสื่อ (เพิ่มขึ้น 13% YTD) แม้ว่าจะปรับลดประมาณการกำไรปี 60-62 ลง 11% จากผลการดำเนินงานไตรมาส 2/60 ที่อ่อนแอกว่าคาด โดยมีราคาเป้าหมายซึ่งใช้ประมาณการปี 61 เป็นปีฐานที่ 7.3 บาท/หุ้น
นอกจากนี้ ในปี 61 คาดว่า PLANB จะได้รับส่วนแบ่งรายได้ราว 168 ลบ.(เพิ่มขึ้น 30% เมื่อเทียบกับปีก่อน) จากสมาคมกีฬาฟุตบอลแห่งประเทศไทย ในการเป็นตัวแทนบริหารสิทธิประโยชน์ของทีมฟุตบอลไทยและฟุตบอลไทยพรีเมียร์ลีกอย่างเป็นทางการ ซึ่งรวมถึงรายได้จากสปอนเซอร์ มีเดียร์คอนเทนท์ และสินค้า และด้วยเป็นธุรกิจที่ให้อัตรากำไรสูง จึงคาดว่ารายได้จากสปอร์ตมาร์เก็ตติ้งจะมีสัดส่วนราว 11% ของกำไรขั้นต้น ทั้งที่มีสัดส่วนเพียง 5% ของรายได้ในปี 2561